שירות זה מאפשר לקבלנים להגיש בקשה לקבלת סיוע כספי לצורך מעבר מבנייה קונבנציונלית לבנייה מתועשת.
​על מנת להפוך את תהליך הבנייה של דירות בבנייה מרקמית רוויה למגורים למהלך חרושתי ואינטרגרטיבי וכדי להגביר את רמת התיעוש בבניה מרקמית רוויה למטרות של הוזלת עלויות, צמצום משך הבניה ושיפור איכותה החליטו משרד הכלכלה והתעשייה באמצעות הרשות להשקעות ולפיתוח התעשייה והכלכלה, משרד האוצר ומשרד הבינוי והשיכון על פרסום מסלול לסיוע כספי לקבלנים המעוניינים לעבור מבנייה קונבנציונלאית לבנייה מתועשת.
​התכנית מיועדת לקבלנים רשומים בסיווג ג' סוגים 5-1 המבצעים בפועל את עבודות בניית השלד בפרויקטים של דירות בבנייה מרקמית רוויה למגורים בשיטות תיעוש הבנייה ורכיבי התיעוש המפורטים במסלולי הוראת מנכ"ל 4.40 - "תכנית להגדלת התיעוש בבנייה מרקמית רוויה של מבי מגורים".
​לפני הגשת הבקשה יש לעיין בהוראת מנכ"ל 4.40 והנוהל – "תכנית להגדלת התיעוש בבנייה מרקמית רוויה של מבני מגורים".
תנאי הסף ואופן הגשת הבקשה מפורטים בהוראות המנכ"ל והנוהל.
ניתן להגיש בקשות החל מיום 29.1.2017 בשעה 9:00.
המועד האחרון להגשת בקשות: 28.9.2017 עד לשעה 14:00.
יודגש, כי התאריך הקובע לקליטת הבקשה הינו התאריך בו התקבלה הבקשה המלאה בדואר אלקטרוני: [email protected] בצירוף כלל המסמכים הסרוקים הנדרשים בהתאם לסעיף 10 בהוראת מנכ"ל 4.40. כשהם ערוכים וחתומים כדין.
כל הבקשות יובאו לדיון בפני הוועדה וידונו בוועדה לפי סדר הגשתן במועדים שיקבע מנהל התכנית ובכפוף ליתרת התקציב.
שירות זה מאפשר לקבלנים לקבל סיוע כלכלי ברכישת ציוד לבנייה מתועשת.
​על מנת להגביר את תהליך הבנייה של דירות בבנייה מרקמית רוויה למגורים למהלך חרושתי ואינטגרטיבי, וכדי להגביר את רמת התיעוש בבניה מרקמית רוויה למטרות של: הוזלת עלויות, צמצום משך הבניה ושיפור איכותה החליטו משרד הכלכלה והתעשייה, באמצעות הרשות להשקעות ולפיתוח התעשייה והכלכלה, משרד האוצר ומשרד הבינוי והשיכון על פרסום מסלול לסיוע כספי ברכישת ציוד בנייה מתועשת לקבלנים רשומים המעוניינים לעבור מבניה קונבנציונאלית לבנייה מתועשת.
​המסלול מיועד לקבלנים בסיווג ג' סוג 1-4 המבצעים בפועל את עבודות הבניה, כולן או חלקן, בפרוייקטים לבנייה מרקמית רוויה למגורים ומעוניינים לרכוש עבור אותה עבודת בנייה ציוד בנייה מתועשת חדש.
​​לפני הגשת הבקשה יש לעיין בהוראת מנכ"ל 4.39 ובנוהל – "מסלול לתמיכה ברכש ציוד בנייה מתועשת".
תנאי הסף ואופן הגשת הבקשה מפורטים בהוראות המנכ"ל ובנוהל.
יודגש, כי התאריך הקובע לקליטת הבקשה הינו התאריך בו התקבלה הבקשה המלאה בדואר אלקטרוני: [email protected] בצירוף כלל המסמכים הסרוקים הנדרשים בהתאם לסעיף 7 בהוראת מנכ"ל 4.39, כשהם ערוכים וחתומים כדין.